Εκπαιδευτική και κοινωνική ένταξη των μαθητριών/ών στα κέντρα ειδικής θεραπείας και ψυχικής υγείας: μια μελέτη περίπτωσης
Creators: name: Σαββίδου, Γιαννούλα Θεοφύλακτου
Publisher: name: Aristotle University of Thessaloniki
Year: 2021
Subjects: Μαθησιακές δυσκολίες
Ειδική αγωγή και ειδικές θεραπείες
Ενταξιακή εκπαίδευση
Learning difficulties
Special education and special therapies
Inclusive education

description: Η ποιοτική εκπαίδευση για όλους είναι μία από τις κυριότερες μέριμνες της διεθνούς κοινότητας. Η εκπαίδευση αποτελεί το κυριότερο μέσο του ανθρώπου για την κατανόηση των άλλων ανθρώπων, για την εξάλειψη της φτώχιας και την συμμετοχή τους στην κοινωνία. Τα άτομα με αναπηρίες είναι πολύ πιο πιθανό να αποκλειστούν εκπαιδευτικά. Ο εκπαιδευτικός αποκλεισμός των ατόμων με αναπηρίες είναι ιστορικά αποδεδειγμένος, και τα άτομα αυτά εξαιρούνται από την κανονική εκπαίδευση σχεδόν εξ ορισμού ακόμη και σήμερα. Τα κράτη-μέλη των διεθνών οργανισμών είναι υποχρεωμένα να λάβουν μέτρα για τη διασφάλιση της πρόσβασης των ατόμων με αναπηρία σε ισότιμη, συμπεριληπτική, και δωρεάν βασική εκπαίδευση. Παρ’ όλα αυτά, παρά την όποια προσπάθεια διεθνώς για την εξάλειψη του κοινωνικού και του εκπαιδευτικού αποκλεισμού των παιδιών με αναπηρίες και ειδικές εκπαιδευτικές ανάγκες, τα δεδομένα είναι αρνητικά. Στην Ελλάδα, η κατάσταση φαίνεται να είναι ακόμη χειρότερη. Στις ήδη υποστελεχωμένες Σχολικές Μονάδες Ειδικής Αγωγής και Εκπαίδευσης (ΣΜΕΑΕ) το προσωπικό μειώνεται περισσότερο, κι ενώ αυτό συμβαίνει για να ενισχυθούν τα Κέντρα Εκπαιδευτικής και Συμβουλευτικής Υποστήριξης (ΚΕΣΥ), η λειτουργία τους στην ουσία είναι ανύπαρκτη. Παρόλο που η νομοθεσία ξεκαθαρίζει ότι οι ΣΜΕΑΕ και τα ΚΕΣΥ είναι τα αρμόδια όργανα για να παρέχουν προγράμματα συστηματικής παρέμβασης (εργοθεραπείες, λογοθεραπείες κ.λπ.) αυτό δεν συμβαίνει στην πράξη, με αποτέλεσμα οι γονείς να στρέφονται στους ιδιώτες, εκμεταλλευόμενοι τις παροχές υγείας του Εθνικού Οργανισμού Παροχών Υπηρεσιών Υγείας (ΕΟΠΥΥ), προκειμένου να παρέχουν στα παιδιά τους τις απαιτούμενες ειδικές θεραπείες. Σκοπός της παρούσας εργασίας ήταν να διερευνηθούν οι απόψεις των επιστημονικών υπευθύνων, των ειδικών παιδαγωγών και θεραπευτών στα ιδιωτικά κέντρα ειδικών θεραπειών, και συγκεκριμένα να διερευνηθεί ο ρόλος που διαδραματίζουν στην εκπαιδευτική και κοινωνική ένταξη των παιδιών με αναπηρίες και ειδικές εκπαιδευτικές ανάγκες. Οι ανάγκες της εργασίας εξυπηρετούνται καλύτερα από την ποιοτική έρευνα, η οποία θεωρήσαμε ότι θα μας δώσουν πλούσια δεδομένα για το θέμα μας. Η στρατηγική της έρευνάς μας ήταν η Μελέτη Περίπτωσης. Διεξήχθη ποιοτική έρευνα σε τοπικό επίπεδο, και μελετήθηκε η περίπτωση των Κέντρων Ειδικών Θεραπειών του νομού Πέλλας, χρησιμοποιώντας ως βασικό ερευνητικό εργαλείο τις συνεντεύξεις. Σύμφωνα με τα αποτελέσματα της έρευνας ο παρεμβατικός χαρακτήρας των Κέντρων από μόνος του δεν συνεισφέρει ολιστικά στην ένταξη των παιδιών. Τα Κέντρα Ειδικών Θεραπειών παρέχουν εξατομικευμένα προγράμματα, κάτι το οποίο εξ ορισμού έρχεται σε αντίθεση με την έννοια της ένταξης. Παρέχοντας ωστόσο τις ειδικές θεραπείες, οπλίζουν τα παιδιά με τα εφόδια που έχουν ανάγκη και που δε τους προσφέρονται από τις ΣΜΕΑΕ. Οι ειδικοί παιδαγωγοί προτείνουν την ουσιαστική επιμόρφωση όλων των εκπαιδευτικών στη βασική Ειδική Αγωγή για διαχειριστικούς και αξιολογητικούς λόγους, και αναφέρουν πως μόνο όταν αναμορφωθεί το σύστημα εκ των έσω και δε θα χρειάζεται να υπάρχει ο διαχωρισμός της Ειδικής Αγωγής, θα μπορεί να ξεκινήσει ουσιαστικός διάλογος για την ολιστική ένταξη όλων στην εκπαίδευση και στην κοινωνία.
description: Quality education for all is one of the main concerns of the international community. Education is the main means of man to understand other people, to eradicate poverty and to participate in society. People with disabilities are much more likely to be educationally excluded. The educational exclusion of people with disabilities is historically proven, and these people are excluded from regular education almost by definition even today. Member States of international organizations are obliged to take measures to ensure that persons with disabilities have access to equal, inclusive, and free basic education. Nevertheless, despite any international effort to eliminate the social and educational exclusion of children with disabilities and special educational needs, the data are negative. In Greece, the situation seems to be even worse. In the already understaffed Special Education Schools, the staff is reduced even more, and while this happens to strengthen the Educational and Counseling Support Centers, their function is essentially non-existent. Although the legislation clarifies that the Special Education Schools and the Educational and Counseling Support Centers are the competent bodies to provide systematic intervention programs (occupational therapies, speech therapies, etc.) this does not happen in practice, resulting in parents turning to individuals, taking advantage of the health benefits of the National Organization for the Provision of Health Services, to provide their children with the required special treatments. The purpose of this study was to investigate the views of scientific supervisors, special educators, and therapists in private special treatment centers, and to investigate the role they play in the educational and social integration of children with disabilities and special educational needs. The needs of the study are better served by the quality research, which we thought would give us rich data on our subject. Our research strategy was the Case Study. Qualitative research was conducted at the local level, and the case of the Special Therapy Centers of the prefecture of Pella was studied, using interviews as a basic research tool. According to the results of the research, the interventionist character of the Centers alone does not contribute holistically to the integration of children. Special Treatment Centers provide personalized programs, which runs counter to the concept of inclusion. However, by providing the special treatments, they equip the children with the supplies they need, and which are not offered to them by the Special Education Schools. The special educators suggest the essential training of all the teachers in the basic Special Education for management and evaluation reasons , and state that only when the system is reformed from within and there will be no need for the separation of Special Education will be able to begin a meaningful dialogue for the holistic integration of all in education and society.